തൂശനിലയില് ഉത്രാട സദ്യയുണ്ട് വാനരന്മാര് ശാസ്താംകോട്ട: ശ്രീ ധര്മ്മ ശാസ്താ ക്ഷേത്രത്തില് ഉത്രാടം ദിന വാനര സദ്യ നടന്നു. തൂശനിലയില് പച്ചടിയും കിച്ചടിയും അവിയലും തോരനും അച്ചാറും തുടങ്ങി തൊടുകറികള്, വിളമ്ബി തുടങ്ങുമ്ബോള് തന്നെ വാനരന്മാര് ഓരോരുത്തരായി വാനരഭോജനശാലയ്ക്ക് ചുറ്റും കൂടി. ചോറും പരിപ്പും പപ്പടവും പായസവും കൂടി ഇലയില് നിരന്ന് കഴിയുന്നതോടെ അക്ഷമരായി വിളമ്ബുകാരെ നോക്കി ഭോജന ശാലയ്ക്ക് സമീപമുള്ള മരങ്ങളില് തിരക്ക് കൂടി. വിളമ്ബുകാര് മാറുന്നതോടെ വാനരന്മാര് ഇലയ്ക്ക് മുന്നില് നിരക്കും.കാനനവാസം കഴിഞ്ഞ് നാട്ടിലേക്ക് മടങ്ങിയ ശ്രീരാമന് കൊടും കാടായിരുന്ന ശാസ്താംകോട്ടയിലെ ക്ഷേത്രം സന്ദര്ശിക്കുകയും തന്റെ കൂടെയുണ്ടായിരുന്ന വാനരന്മാരില് നിന്ന് കുറച്ചു പേരെ ശാസ്താവിന് കൂട്ടായി നിറുത്തിയെന്നും അവരുടെ പിന്തുടര്ച്ചക്കാരാണ് ഇപ്പോഴുള്ള വാനരന്മാരെന്നുമാണ് ഐതീഹ്യം. ഉത്രാട ദിവസത്തെ വാനര സദ്യ കഴിഞ്ഞ 35 വര്ഷത്തിന് മുകളിലായി നടത്തി വരുന്നത് എം.വി അരവിന്ദാക്ഷന് നായരും തിരുവോണസദ്യ കന്നി മേലഴികത്ത് ജി.ബാലചന്ദ്രന് പിള്ളയുമാണ്. ജാതി മത ഭേദമന്യേ നിരവധി പേരാണ് വാനര സദ്യ കാണാന് ശാസ്താംകോട്ട ശ്രീധര്മ്മശാസ്താ ക്ഷേത്രത്തില് എത്തുന്നത്.